Diari Oficial de la Generalitat Valenciana


Sumari del DOGV 9449, del 14-10-2022 (2022/9304)

RESOLUCIÓ de 6 d'octubre de 2022, del conseller d'Economia Sostenible, Sectors Productius, Comerç i Treball, per la qual es modifica la Resolució de 9 de juny de 2022, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i se n'estableixen les bases reguladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9449

Data del DOGV
:   14-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9304


Data del document
:   06-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 6 d'octubre de 2022, del conseller d'Economia Sostenible, Sectors Productius, Comerç i Treball, per la qual es modifica la Resolució de 9 de juny de 2022, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i se n'estableixen les bases reguladores. [2022/9304]  
En el DOGV 9363 de 16 de juny de 2022 es va publicar la Resolució de 9 de juny de 2022, del conseller d'Economia Sostenible, Sectors Productius, Comerç i Treball, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i se n'estableixen les bases reguladores; d'ara en avant, Resolució de 9 de juny de 2022.  
L'article 3 de la Resolució de 9 de juny de 2022 estableix que podran ser entitats beneficiàries de les subvencions les mancomunitats que integren algun municipi de menys de 2.000 habitants; aquestes i els seus municipis integrants s'esmenten en l'annex II de la Resolució de 9 de juny de 2022, amb base en la proposta conjunta de les direccions generals de Coordinació de l'Acció de Govern i d'Administració Local.  
  
Finalitzat el termini de presentació de sol·licituds, es constata que dues mancomunitats sol·licitants, la Mancomunitat del Baix Segura i la Mancomunitat de l'Horta Nord, que compleixen els requisits requerits per a tindre la condició de beneficiàries en estar integrades per algun municipi de menys de 2.000 habitants, no figuren en l'annex II de la Resolució de 9 de juny de 2022, per no estar compreses en la relació de mancomunitats inclosa en la proposta conjunta de les direccions generals de Coordinació de l'Acció de Govern i d'Administració Local. Aquesta omissió ha sigut constatada en els informes elaborats sobre aquest tema pel director general d'Administració Local, que eleva una proposta per a la modificació de l'annex II, amb la inclusió de les mancomunitats esmentades.  
Així mateix, es fa necessari afegir un nou mòdul econòmic per a subvencionar la contractació de persones la titulació universitària de les quals no habilite per a l'exercici d'un lloc de treball adscrit o assimilable al subgrup A1, i, per tant, hagen de ser adscrites o assimilades al subgrup A2. Aquesta variació implica, així mateix, la necessitat de modificar, adequant-los a aquesta circumstància, els articles 6, 7 i 12 de la Resolució de 9 de juny de 2022.  
Sobre la base de l'exposat, i d'acord amb el que es disposa en l'article 164.e de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19 i amb l'article 61 del Reial Decret llei 36/2020, de 30 de desembre, en virtut del qual s'ha emés informe a l'Advocacia, així com la Intervenció Delegada de la Intervenció General de LABORA, resolc:  
  
Primer  
Modificar l'article 6, Accions subvencionables i quantia de la subvenció, que queda redactat de la següent manera:  
«1. Resultarà objecte de subvenció la contractació, fins a un màxim de 18 mesos, de les persones destinatàries finals per part de les entitats beneficiàries. Les subvencions concedides es destinaran al finançament dels costos salarials, incloent la cotització per tots els conceptes a la Seguretat Social.  
2. La concessió de les subvencions, així com la seua justificació, es realitzarà a través del règim de mòduls, d'acord amb el que s'estableix en els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol. S'aplicaran dos mòduls:  
Mòdul A, per un import de 2.558,58 - per persona/mes de contractació, corresponent a les persones contractades i adscrites al subgrup A1, o grup professional equivalent, i que hauran de ser enquadrades en el grup 1 de cotització a la Seguretat Social.  
Mòdul B, per un import de 2.215,19 - per persona/mes de contractació, corresponent a les persones contractades i adscrites al subgrup A2, o grup professional equivalent, i que hauran de ser enquadrades en el grup 2 de cotització a la Seguretat Social.  
3. L'import concedit per persona a contractar serà el corresponent al mòdul A, el de més import, atés que, en el moment de dictar-se la resolució, i fins a la finalització del procés selectiu, no serà possible determinar la titulació que tindran les persones seleccionades per a cobrir els llocs de treball oferits; no obstant això, l'import del mòdul a liquidar estarà determinat per la titulació que tinga la persona seleccionada per a cobrir el lloc de treball; si està en possessió d'una titulació universitària que habilite per a ocupar un lloc en el subgrup A1, haurà de ser contractat amb aquesta categoria o aquella assimilable atenent al grup professional fixat en el conveni o normativa específica que resulte d'aplicació, i el mòdul a liquidar seria l'A. Si no disposa de titulació que habilite per a ocupar un lloc en el subgrup A1, haurà de ser contractat amb categoria d'A2, o aquella assimilable atenent al grup professional fixat en el conveni o normativa específica que resulte d'aplicació, i el mòdul a liquidar seria el B.  
4. L'import de la subvenció concedida no determinarà el cost salarial i de Seguretat Social de les persones contractades, les retribucions de les quals es fixaran d'acord amb la normativa que legalment o convencionalment resulte d'aplicació en cada entitat beneficiària.»  
  
Segon  
Modificar l'article 7, Funcions de les persones contractades i condicions de les contractacions, que queda redactat de la següent manera:  
  
«1. Les persones contractades realitzaran les següents funcions:  
a) Impulsar la realització de projectes susceptibles de ser finançats per fons Next Generation, fons estructurals i, en particular, fons competitius, per a ser desenvolupats per l'entitat beneficiària o per qualsevol entitat local que la integre, en el cas que l'entitat beneficiària siga una mancomunitat.  
b) Assessorar el teixit empresarial de pimes locals en la captació de fons europeus de manera coordinada amb els agents de desenvolupament local, els pactes territorials per l'ocupació i les seccions territorials de la CEV, de manera que faciliten el seu arrelament territorial i l'aprofitament dels recursos endògens.  
2. Almenys un 20 % de les actuacions realitzades en el desenvolupament de les seues funcions, han d'estar relacionades amb projectes verds i digitals, entesos aquests com aquells que contribueixen a la transformació productiva orientada cap a una economia verda, respectuosa amb el medi ambient i digital.  
3. Les persones contractades rebran una formació intensiva en captació i gestió de fons europeus, i disposaran de sistemes d'informació que els permeten treballar de manera col·laborativa. La Direcció General de Coordinació de l'Acció de Govern i la Direcció General d'Administració Local dissenyaran i es responsabilitzaran d'impartir la formació.  
4. Les accions realitzades es consignaran en l'aplicació o eina de què es dispose a aquest efecte. A manera d'orientació s'estima que cada persona hauria de realitzar una mitjana de deu actuacions al mes.  
5. Les condicions de les contractacions seran les següents:  
a) Els contractes, que hauran de tindre una duració màxima de 18 mesos, s'iniciaran en el termini màxim d'un mes des de la notificació de la resolució de concessió i finalitzaran el 31 de desembre de 2023.  
b) La jornada de treball serà a temps complet.  
c) L'adscripció (o assimilació a la categoria professional equivalent) al subgrup A1 o A2 de les persones seleccionades, d'acord amb el que s'estableix en l'article 6, estarà determinada per la titulació universitària de què disposen aquestes; si aquesta l'habilita per a ser adscrita al subgrup A1, o categoria professional equivalent, no podrà ser adscrita a l'A2.  
6. Queden exclosos d'aquest programa els següents supòsits:  
a) Contractacions que s'emmarquen en l'àmbit de les ofertes públiques d'ocupació, regulades en el text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, així com contractacions que cobrisquen places de naturalesa estructural que estiguen o no dins de les relacions de llocs de treball, plantilla o una altra forma d'organització de recursos humans, que estiguen contemplades en les diferents administracions públiques i estiguen dotades pressupostàriament.  
b) Contractacions realitzades per entitats que hagen sigut excloses com a beneficiàries de programes d'ocupació.  
c) Contractacions realitzades per entitats sancionades en els dos anys anteriors a la presentació de la sol·licitud per la comissió d'infraccions greus o molt greus en matèria de prevenció de riscos laborals, Seguretat Social o laboral.»  
  
Tercer  
Modificar l'article 12. Justificació d'inici dels contractes i bestreta, que queda redactat de la següent manera:  
«1. L'entitat beneficiària comunicarà a la direcció territorial de LABORA l'inici dels contractes en el termini de quinze dies hàbils des de l'inici d'aquests, mitjançant l'aportació d'una relació de persones contractades, segons model normalitzat, acompanyada de la següent documentació:  
a) Contractes de treball i la seua comunicació a LABORA a través de l'aplicació Wowbrhv@. El codi del contracte de treball temporal serà el 406 i en la clàusula primera d'aquest (en l'apartat «inclòs en el grup professional de») haurà de consignar-se el subgrup, A1 o A2, al qual ha sigut adscrita o assimilada la persona contractada, seguint el que s'estableix en l'article 7.5.c.  
b) Informació a les persones treballadores contractades sobre la procedència del finançament del programa.  
c) Documentació justificativa del procés selectiu seguit per a cobrir els llocs de treball, que estarà determinada en les instruccions indicades en l'article 7.1.  
d) Justificant de l'emplenament del formulari inicial d'indicadors per la persona contractada.  
e) Acreditació de trobar-se al corrent en el compliment de les obligacions tributàries i davant de la Seguretat Social i no ser deutor per resolució de procedència de reintegrament, mitjançant una declaració responsable relativa a l'article 34.5 de la Llei general de subvencions.»  
  
Quart  
Modificar l'annex II de la Resolució de 9 de juny de 2022, del conseller d'Economia Sostenible, Sectors Productius, Comerç i Treball, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i se n'estableixen les bases reguladores, incloent-hi les següents mancomunitats, sense que siga procedent l'obertura d'un nou termini de presentació de sol·licituds perquè aquestes ja han sigut formulades, dins del termini i en la forma escaient.  
  
Mancomunitat de Municipis del Baix Segura  
Catral  
Daya Vieja  
Daya Nueva  
San Fulgencio  
Rafal  
San Isidro  
Benejúzar  
Benferri  
  
Mancomunitat de l'Horta Nord  
Albalat dels Sorells  
Albuixech  
Emperador  
Museros  
Massalfassar  
Massamagrell  
La Pobla de Farnals  
Rafelbunyol  
El Puig  
Puçol  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 6 d'octubre de 2022.- El conseller d'Economia Sostenible, Sectors Productius, Comerç i Treball: Rafael Climent González.